**ΕΙΣΙΤΗΡΙΕΣ ΕΞΕΤΑΣΕΙΣ ΤΜΗΜΑΤΟΣ ΕΙΚΑΣΤΙΚΩΝ ΚΑΙ ΕΦΑΡΜΟΣΜΕΝΩΝ ΤΕΧΝΩΝ ΤΗΣ ΣΧΟΛΗΣ ΚΑΛΩΝ ΤΕΧΝΩΝ ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ**

**ΑΚΑΔΗΜΑΪΚΟΥ ΕΤΟΥΣ 2023-2024**

**Οι εισιτήριες εξετάσεις του ακαδημαϊκού έτους 2023-24 θα διεξαχθούν από 25 έως και 27 Σεπτεμβρίου 2023, στο κεντρικό κτίριο του Τμήματος, στο 3ο χλμ της εθνικής οδού Φλώρινας-Νίκης.**

**Δικαιολογητικά, χρόνος και τόπος υποβολής τους**

Τα δικαιολογητικά των υποψηφίων υποβάλλονται κάθε χρόνο στη γραμματεία του τμήματος από **1 μέχρι και 10 Σεπτεμβρίου ως εξής**:

* Έντυπη αίτηση συμμετοχής, η οποία χορηγείται από το Τμήμα ή λαμβάνεται από την ιστοσελίδα
* Αντίγραφο Απολυτήριου Λυκείου
* Δύο (2) μικρές φωτογραφίες του υποψηφίου
* Αστυνομική ταυτότητα ή διαβατήριο ή άδεια παραμονής(φωτοτυπία)

Τα δικαιολογητικά υποβάλλονται αυτοπροσώπως ή αποστέλλονται, εντός των ορισθεισών ημερομηνιών, με οποιαδήποτε υπηρεσία Ταχυμεταφορών (Courier) και με σχετική εξουσιοδότηση στην Υπηρεσία Ταχυμεταφορών από τον/την υποψήφιο/α για την κατάθεση των δικαιολογητικών και την παραλαβή του δελτίου εξεταζόμενου/ης **(Τα έξοδα και των δύο αποστολών βαρύνουν τον/την υποψήφιο/α).**

Προϋπόθεση για την εγγραφή των επιτυχόντων/ουσών, κατόχων τίτλου απόλυσης αλλοδαπής, είναι η προσκόμιση βεβαίωσης του Διδασκαλείου Νέας Ελληνικής Γλώσσας του Πανεπιστημίου Αθηνών ή του Σχολείου Νέας Ελληνικής Γλώσσας του Α.Π.Θ. ή πιστοποιητικού του Κέντρου Ελληνικής Γλώσσας που να πιστοποιούν τη γνώση της Ελληνικής γλώσσας επιπέδου τουλάχιστον Β2 (πρώην Γ΄). Η Βεβαίωση αυτή δεν απαιτείται αν ο εισαγόμενος/η έχει τίτλο απόλυσης από Κυπριακό Σχολείο ή τίτλο απόλυσης από ξένο σχολείο από τον οποίο προκύπτει ότι έχει διδαχθεί και εξεταστεί επιτυχώς και στο μάθημα της ελληνικής γλώσσας.

Σε περίπτωση που ο/η υποψήφιος/α στερείται για οποιονδήποτε λόγο αστυνομικής ταυτότητας ή διαβατηρίου επιδεικνύεται πιστοποιητικό του Δήμου ή της Κοινότητας. Σε κάθε υποψήφιο/α παραδίδεται πριν από τις εξετάσεις «Δελτίο ταυτότητας υποψηφίου/ας».

Ο Κοσμήτορας

Ιωάννης Καστρίτσης

Καθηγητής ΤΕΕΤ/ΠΔΜ